Nekropole stećaka u Jajcu
<s>Nekropole stećaka u Jajcu datiraju se u period XIV. ili XV. stoljeća.</s><s>Po najnovijoj evidenciji, broj stećaka na cijeloj jajačkoj opštini iznosi više od 357, na 31 nekropoli.</s>

<s>Kraljev grob 
 
Usamljeni stećak pod imenom Kraljev grob, nalazi se u Zastinju kod Jajca i u njemu je prema predanju sahranjen posljednji bosanski kralj 1463. godine.</s><s>Zajedno sa kosturom iskopanom ispod stećka, a koji se nalazi u Franjevačkom samostanu u Jajcu proglašen je za nacionalni spomenik Bosne i Hercegovine.</s>

<s>Nekropola sa stećcima u Vincu 
O naselju Vinac nema mnogo historijskih podataka.</s><s>Prvi put se spominje u historijskim izvorima 1453. godine.</s><s>Nalazi se oko 13 km južno od Jajca.</s><s>U Vincu se nalazi stari grad smješten na stijeni nadmorske visine oko 500 m, koja se strmo ruši grebenima u dolinu, uz desnu obalu rijeke Vrbas.</s><s>Zbog tih stjenovitih grebena Vrbas u velikom meandru okružuje grad sa tri strane.</s><s>U okolini naselja nalaze se tri manje nekropole sa stećcima.</s><s>Na lokalitetu Kamenica smještena je nekropola sa vidljivih 38 stećaka (sanduci, sljemenjaci i stećci amorfnog oblika).</s><s>Nekropola je smještena na kosini, te stećci klize.</s><s>Slabo su obrađeni i očuvani, postavljeni su po oba glavna pravca.</s><s>Ukrasi na stećcima nisu evidentirani.</s><s>Nekropola je Nacionalni spomenik Bosne i Hercegovine.</s>

<s>Nekropola Potkriž u mjestu Divičani 
Na lokalitetu Potkriž u mjestu Divičani 2015. god. obavljena su arheološka istraživanja pod vodstvom Dubravka Lovrenovića i Edin Bujaka.</s><s>Ova nekropola broji preko 50 stećaka.</s><s>Prosječna dužina stećaka je 1,7 metara, a širina 1,5.</s><s>Najveći stećak u ovoj nekropoli je 2,1 metara dužine.</s><s>Pronađeno je sedam grobova i jedan od najljepših srednjovjekovnih sarkofaga.</s>

<s>Nekropola stećaka Katica 
Nalazi se pored katoličke crkve u naselju Bistrica, jedni su od najljepših stećaka u Jajcu.</s><s>Na lokalitetu je evidentirano 27 stećaka.</s><s>Od toga je prisutno 13 sljemenjaka, 12 sanduka i 2 ploče.</s><s>Na jednom stećku nalazi se ukras u vidu polumjeseca, a na nekoliko stećaka vidljivi su ukrasi pravougaonih i polukružnih niša.</s><s>Obično su ukrašeni srednjovjekovnim simbolima koji su uklesani kao plitki ili rjeđe ulegnuti reljef.</s><s>Nekropola je Nacionalni spomenik Bosne i Hercegovine i ujedno 30. spomenik u Jajcu.</s>

<s>Ostale nekropole 
 Nekropola Križevci u Lupnici na Greblju
 Nekropola u Kuprešanima
 Nekropola na Gornjem Bešpelju
 Nekropola na Donjem Bešpelju
 Nekropola u Podlipcima
 Stećci u Zdaljevcu
 Stećci u Prudima</s>

<s>Literatura 
 Pavao Anđelić, Svjetlost, Sarajevo, 1982 – STUDIJE O TERITORIJALNOPOLITIČKOJ ORGANIZACIJI SREDNJOVJEKOVNE BOSNE</s>

<s>Reference</s>

<s>Vanjski linkovi 
 U Jajcu nađeno sedam grobova i jedan od najljepših srednjovjekovnih sarkofaga
 LEGENDA O STEĆCIMA U SELU BISTRICA KOD JAJCA
 Zvanična stranica općine Jajce - Na području Jajca pronađen jedan od najljepših srednjovjekovnih sarkofaga</s>

<s>J
Nacionalni spomenici u Jajcu</s>

